Source: http://docplayer.hu/81110-Dr-gyengene-dr-nagy-marta-a-mediacio-az-igazsagszolgaltatasban-csaladjogi-specialitasok-phd-ertekezes-tezisek.html
Timestamp: 2018-06-21 10:06:59
Document Index: 18732599

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

DR. GYENGÉNÉ DR. NAGY MÁRTA A MEDIÁCIÓ AZ IGAZSÁGSZOLGÁLTATÁSBAN CSALÁDJOGI SPECIALITÁSOK. PhD ÉRTEKEZÉS TÉZISEK - PDF
Download "DR. GYENGÉNÉ DR. NAGY MÁRTA A MEDIÁCIÓ AZ IGAZSÁGSZOLGÁLTATÁSBAN CSALÁDJOGI SPECIALITÁSOK. PhD ÉRTEKEZÉS TÉZISEK"
Fruzsina Erika Nemes
1 1 DR. GYENGÉNÉ DR. NAGY MÁRTA A MEDIÁCIÓ AZ IGAZSÁGSZOLGÁLTATÁSBAN CSALÁDJOGI SPECIALITÁSOK PhD ÉRTEKEZÉS TÉZISEK SZEGED 2009
2 2 A MEDIÁCIÓ AZ IGAZSÁGSZOLGÁLTATÁSBAN CSALÁDJOGI SPECIALITÁSOK PhD ÉRTEKEZÉS TÉZISEK Készítette: dr. Gyengéné dr. Nagy Márta Bíró Európai jogi szaktanácsadó Témavezetık: Dr. Szabó Imre habil. PhD. Tanszékvezetı Szegedi Tudományegyetem Állam és Jogtudományi Kar Polgári Jogi és Polgári eljárásjogi Tanszék Az Állam és Jogtudományi Kar Dékánja Dr. Tóthné Prof. Dr. Fábián Eszter CSc. Címzetes Egyetemi tanár Szegedi Tudományegyetem Állam-és Jogtudományi Kar Opponensek: Dr. Barzó Tímea PhD docens Miskolci Egyetem Állam- és Jogtudományi Kar Dr. Decastello Alice PhD mediátor Magyar Igazságügyi Szakértıi Kamara Szegedi Tudományegyetem Állam- és Jogtudományi Kar SZEGED 2009
3 3 I. Bevezetés A mediare latin eredető szó, jelentése: középen állni, egyeztetni, közvetíteni, békéltetni. Középen állva, a felek között, a bírói pulpituson, jogszabályban foglalt lehetıségünknél fogva is késztetést érzünk arra, hogy egyezkedésre sarkalljuk a feleket, megállapodást hozzunk létre közöttük. Százszor hallott, ismerıs szavak köszönnek vissza: nem tudunk mit kezdeni egymással, döntsön a bíróság. Jogalkalmazói tapasztalataim alapján be kellett látnom, hogy amennyire a jogszolgáltatás elkerülhetetlen bizonyos esetekben, úgy másokban csak további olaj a tőzre. A bírósági döntés szükségszerően az egyik fél gyızelméhez (megelégedéséhez), míg a másik vereségéhez (elégedetlenségéhez) vezet. A határozat nyomán bennük maradó harag vagy bosszúszomj táptalaja a további jogi csatározásoknak. A dilemma: hogyan lehet elérni, hogy a felek egymással szemben fennálló konfliktusa ne csak ideigóráig rendezıdjön, hanem jövıbeni kapcsolatuk minısége is megváltozzon, netán a végrehajtási nehézségeket is leküzdhessük. A személyes konfliktusokkal terhelt, erısen érzelmi töltető jogvitákban, mint például a családi ügyek, még inkább tetten érhetı, hogy a konfliktusok miért válnak egy idı után megoldhatatlanná. A felek úgy érzik, hogy tehetetlenek egymással szemben, nem képesek többé meghallgatni egymást, s a beszédre való képtelenségük szorosan összefügg a gondolkodásra való képtelenségükkel, nevezetesen azzal, hogy képtelenek lesznek bármit is egymás szemszögébıl átgondolni. E kérdésfeltevés indított arra, hogy a bíróság falain kívülre tekintsek. Elsıként a gyermekvédelmi szervekkel kerültem kapcsolatba, részben az ügyfelek, részben ezen szervezetek tájékoztatása nyomán. Kiderült, hogy elsısorban a szülı-gyermek közötti kapcsolattartási nehézségek megoldására semleges helyként ki lehet jelölni a gyermekjóléti szolgálatokat, ahol nagyon komoly családgondozás folyik: párterápia, pszichológiai tanácsadás, és mediáció a szülı-szülı, szülı-gyermek kapcsolat minıségének a javítása céljából. Ezt követıen kezdtem el a hazai viszonyok feltérképezését, melynek során kiderült, hogy elszigetelt formában ugyan, de létezik informális gyakorlat a családi jogi bírók és gyermekvédelmi szolgálatok együttmőködésére, amely tehát végsı soron lehetıvé teszi a családok számára, hogy a bíróságon kívüli, alternatív konfliktuskezelési módokat is igénybe vegyenek problémáik megoldására. A mediációnak, mint alternatív konfliktuskezelési technikának az elméleti hátterét magyar, angol és francia nyelvő szakirodalmak tanulmányozásával igyekeztem mélyrehatóan megismerni. Több hazai és külföldi konferencián, tanácskozáson vettem részt (Budapest, Szeged, Berekfürdı, Trier, Párizs,
4 4 Róma). Franciaországi tanulmányútjaim (Párizs, Nancy, Epinal, Grenoble, Brest) során az utóbbi években már kifejezetten azokat a jogintézményeket vettem górcsı alá, amelyek a mediációs eljárás alkalmazásának lehetıségeit is felvetik a bírósági eljárásban. Kutatásaim eredményeit több hazai folyóiratban (Bírák lapja, Családi jog, HVG), s konferencia kötetben publikáltam. Elsıdleges célkitőzésem, hogy megkönnyítsem a hazai jogalkotókra és jogalkalmazókra váró feladatok elvégzését a bírósági eljárás keretei között alkalmazható mediációs eljárás beillesztésével és a bírósági eljárásokba való bevezetésével kapcsolatban kialakult bírósági gyakorlatok, kísérleti programok, szervezeti átalakulások és új mőködési mechanizmusok bemutatásával. Míg a hagyományos értelemben vett (bíróságon kívüli) mediációnak alapos és széleskörő irodalma van, addig az ettıl sok tekintetben különbözı, speciális bírósági mediációs irodalom mondhatni még gyermekcipıben jár. Nagyon sokat köszönhetek a forrásanyag megszerzése és feldolgozása tekintetében a GEMME (Groupement Européen des Magistrats pour la Médiation)-nek, az Európai Bírák Csoportja a Mediációért elnevezéső, francia alapítású egyesületnek, mely úttörı munkát végzett az európai bírósági mediációs jogi szabályozás és gyakorlat összegyőjtésében és közzétételében, valamint a kezdetben csak szórványosan létezı gyakorlat egységesítésére vonatkozó javaslatok kidolgozásában. Az európai térségben mőködı nemzeti bíróságok mediációt alkalmazó eljárási gyakorlata átlagban 10 éves múltra tekint vissza, s az elmúlt 5 évben vált igazán tudatossá a tapasztalatok dokumentálása nemcsak bírósági jelentések, hanem cikkek, tanulmányok, könyvek formájában. Ahhoz, hogy egy új eljárási mód beilleszthetı legyen a hagyományos eljárási keretekbe, alapvetı követelmény, hogy fogalmilag teljesen körülhatárolható és pontos definíciónk legyen arra vonatkozóan, hogy mi a bírósági mediáció, miben különbözik az egyébként ismert bírósági békéltetéstıl, mely az egyezség létrehozására irányul. Ehhez készítettem egy összehasonlító táblázatot, s a francia modell bemutatásán keresztül hasznos támpontokat kívánok nyújtani a jogalkotók és a bírók számára is ahhoz, hogyan ösztönözhetı a bírói gyakorlat e módszer alkalmazására. Célom, hogy e munkával hozzájáruljak ahhoz a szemléletváltáshoz, amely az alternatív vitarendezési eljárások alkalmazásához szükséges mind az ügyfelek, mind a jog szereplıi, a bírók, ügyvédek részérıl. E szemléletváltásnak egyik sarkalatos pontja a vitakultúra tudatos fejlesztése, ezért rá kívánom irányítani a figyelmet arra, hogy együttmőködéssel, párbeszéddel, egymás iránti kölcsönös megbecsüléssel mindenki számára megelégedést hozó eredmények születhetnek. A hosszútávra érvényes megoldás pedig sokkal jobb, mint a pireuszi gyızelem. Minél többféle lehetıség van a konfliktus elsimítására, annál kulturáltabb módon történhet vitáink rendezése.
5 5 A másik sarkalatos pontja a jogi kultúra átalakulása: annak felismerése a bíró, az ügyvéd részérıl, hogy feladatuk nem fejezıdik be a jogvita ítélettel történı lezárásával, az ítélkezés nem jogtechnikai kérdés: emberi szituációt kell teremteni, amely alkalmas a felek közötti patthelyzet oldására. Az ügyvéd számára is nagyon fontos, hogy ügyfele elégedett legyen munkájával, visszatérjen hozzá. A jogi kultúra megváltozása a társadalmi béke megteremtésének is záloga lehet. A túlterhelt bíróságok, az elhúzódó perek miatti jogbizonytalanság elégedetlenséget szül az igazságszolgáltatással szemben. A társadalmi problémák összetettsége (etnikai, gazdasági, szociális) egyre rugalmasabb, gyorsabb reflexióért kiált. Úgy vélem, ha a bírósági szervezeti rendszer és mőködés elégtelenségére maguk a bíróságok adják meg a lehetséges választ azzal, hogy többféle alternatívát kínálnak a jogviták lehetı legjobb megoldására, elérhetik céljukat: visszanyerhetik a polgárok igazságszolgáltatásba vetett és elvesztett bizalmát. Dolgozatom utolsó fejezetében javaslatokat fogalmazok meg arra vonatkozóan, hogy a mediáció milyen feltételekkel, formában, milyen jogszabályi környezetben alkalmazható a hazai anyagi és eljárási jogszabályok rendszerében. Egyáltalában nem gondolom, hogy minden jogterületen, minden jogvitában egységesen alkalmazható lenne a mediációs eljárás, egységes eljárási cselekmények alapján. Úgy, ahogyan az egyes országokban létezik az önkéntes (voluntary), kötelezıen választható (mandatory) és kötelezı (compulsory) mediáció, nálunk is meg kell adnia lehetıséget arra, hogy így differenciáljunk az ügy jellegénél fogva. Bizonyos jogterületeken kívánatos a mediáció kötelezı elrendelhetıségét kimondani, így különösen a családi jog egyes részterületein: a szülıi felügyeleti jog és a házasság felbontásával összefüggı vitás kérdések lehetséges rendezési útjaként. A családi jog egyéb területein (tartási, vagyoni kérdések) és általában a vagyonjogi, kártérítési pereknél a kötelezıen választható kategóriába kerülhetne a mediáció, mint ahogyan tulajdonképpen erre már egy bátortalan kísérlet történt a gazdálkodó szervezetek egymás közötti jogvitáinak rendezési feltételeként. 1 Míg egyéb esetekben a közvetítıi törvény felhatalmazása alapján, önkéntes alapon, a felek kezdeményezésére lehetne igénybe venni a mediációt azzal az általános eljárásjogi támasszal, hogy a bíró diszkrecionális jogkörében javasolhatja a feleknek a mediációt is a békéltetés vagy a peres út alternatívájaként. Az állami szerepvállalás elengedhetetlen a társadalom egészét érintı ösztönzı rendszerek kialakításában. A 1 A Polgári perrendtartásról szóló évi III. törvény és egyéb kapcsolódó törvények módosításáról szóló évi XXX. Törvény a rendelkezik arról, hogy a gazdálkodó szervezetek egymás közötti jogvitájukban a keresetindítás elıtt kötelesek igazolni, hogy a keresetindítás elıtt megkísérelték a jogvita peren kívüli elintézését.
6 6 tájékoztatásnak ingyenesnek kell lennie, s ki kell dolgozni a hozzáférhetıség olcsóbb, esetenként ingyenes variációit is. Az alternatív vitarendezés kialakulása, fejlıdése Dolgozatomban jogalkalmazói szemszögbıl igyekeztem megvilágítani a mediációs eljárás hasznosságát, helyettesítı, kiegészítı jellegét a bírósági eljárásokhoz képest. Ehhez azonban elkerülhetetlen, hogy terminológiailag tisztázható legyen a különbség az egyes formális (hagyományos) és nem formális (alternatív) vitarendezési módok között. Ez nem könnyő feladat, mert sem nálunk, sem nemzetközi viszonylatban nincs egységes, egyezményes terminológia: többféle modell létezik a békítés, facilitáció, mediáció, arbitráció stb. fogalmak definiálásra. Ezek vázlatos áttekintését követıen, különös tekintettel a bírósági békéltetés és a mediáció kategóriáira, én magam is próbálok hozzájárulni a fogalmi tisztázáshoz. Az Európai Parlament április 28-án elfogadott, 2008/52/EP Irányelve értelmében a tagállamoknak 36 hónap áll rendelkezésükre jogszabályaik módosítására ahhoz, hogy a mediációs eljárás a bírósági eljárás keretei között alkalmazható legyen. Ehhez szükségesnek tartottam, hogy a mediációnak, mint az egyik alternatív konfliktuskezelési technikának a történeti hátterét is bemutassam, kialakulását, elterjedését a nemzetközi jogvita megoldó és konfliktuskezelési gyakorlatban, valamint összehasonlítani a hagyományos (bírósági, arbitrációs) és az alternatív (facilitáció, békítés, mediáció) vitarendezési formákat. Az alternatív konfliktuskezelés, mint fogalom a múlt század 20-as,30-as éveiben kezdett meghonosodni az Egyesült Államokban a szakszervezetek és a munkaadók csoportjai közötti vitás kérdések megoldására. A 60-as évek nemzetközi mozgalmai az erıszakmentes konfliktusmegoldásért szálltak síkra, s a 70-es 80-as évekre kialakult a modern alternatív vitarendezési eljárás (Alternative Dispute Resolution). 2 Európában az európai unió tagállamai számára az egységes gyakorlat bevezetésének alapja a Brüsszelben, 2002-ben kiadott Zöld Könyv volt, amely a polgári és kereskedelmi területen alkalmazható alternatív vitarendezési eljárásról, szőkebben a mediációról szól. A mediáció egy olyan sajátos permegelızı, konfliktuskezelı, vitarendezı eljárás, melynek célja a vitában érdekelt felek kölcsönös megegyezése alapján a vitában nem érintett, harmadik személy bevonása mellett a felek közötti vita rendezésének megoldását tartalmazó írásbeli megállapodás létrehozása. 2 Dr. Barinkai Dr. Herczog Lovas: Nemzetközi közvetítıi gyakorlat, Dr. Barinkai Dr. Bártfai Dr. Dósa Dr. Gulyás Dr. Herczog Dr. Horváth Dr. Kutacs Lovas Dr. Molnár: A Mediáció. A közvetítıi tevékenység, HVG-Orac Lap-és Könyvkiadó Kft. Budapest 2006, 64.old.
7 7 Hagyományos és alternatív vitarendezési formák Az alternatív és a hagyományos vitarendezési formák közötti különbséget a konfliktusok természetének, mibenlétének a megértésén keresztül lehet igazán felfedezni. Ahhoz, hogy egy vita konszenzusos alapon vagy bírósági út igénybevételével dönthetı el, a konfliktusok fázisaival kell tisztában lenni. A konfliktusok kezdeti szakaszában még alkalmazhatók az érdekalapú vagy integratív tárgyalási stratégiák, késıbb, a destruktív szakaszban már pozicionálissá, disztributíbbá válnak a stratégiák, amelyek meggátolják egy vita békés megoldásának lehetıségét. E két végpont között helyezkedik el a vitarendezések skálája a facilitációtól (ahol még csak a párbeszéd megkönnyítésére van szükség) a mediáción keresztül (ahol már a párbeszéd helyreállítása szükséges) a pozicionális rendezésig, mint a bírósági tárgyalás is. A facilitáció a még mőködı párbeszéd megkönnyítését célozza, a békítés az alapjogvita megoldására, rendezésére hivatott eljárás, mely a felek megegyezésével zárul. Az egyezkedési tárgyalásokat a felek maguk is vezethetik, de békítı is részt vehet az eljárásban. Ha ez a folyamat a bírósági eljárásban zajlik (bírósági békítés), a bíró a békítı, aki az egyezséget létrehozza a felek között, amelyet az elsıfokú eljárás bármely szakában megkísérelhet. Ezzel a jogvita lezárul. Az alternatív vitarendezés sajátos formája, a közvetítés A hagyományos értelemben vett mediáció a békítés egyik fajtájának tekinthetı annyiban, amennyiben az eljárás szintén a vitás kérdések megállapodással történı megoldására irányul. A harmadik, kívülálló személy, a mediátor fellépése viszont szükséges feltétele a mediációnak, továbbá, a vitás kérdések túlnyúlhatnak a jogvita keretein, minden olyan kérdés tisztázható, amelynek hatására a párbeszéd helyreállítható, s a felek jövıbeni kapcsolata stabilizálható. Ez függetlenül a peres eljárástól, azon kívül, az elıtt és után is folytatható. Amennyiben a bírósági eljárás keretein belül, a bíró által megszabott eljárásjogi keretek között, határidıben, a bíró által kijelölt mediátor fellépésével történik a közvetítés, bírósági mediációról beszélhetünk. Amennyiben ez a családi konfliktusok rendezésére irányul a házassági és a szülıi felügyeleti jogok gyakorlását érintı ügyekben, családi mediációról beszélhetünk. A hangsúly nem kizárólag a vita rendezésén, hanem annak kezelésén, a kapcsolatok újjászervezésén van, mely a jövıre irányuló, még nem lezárt folyamatokat is magába foglalja.
8 8 Tekintve, hogy a mediáció pszichológiai, személyiség lélektani megközelítésének komoly nemzetközi szakirodalma van, külön részt szenteltem értekezésemben a teoretikus alapok bemutatásának. A Baruch Bush- Folger szerzıpáros 3 szerint a mediációnak négy narratívája, fı megközelítési módja létezik: a megelégedettségi, társadalmi igazságosság, elnyomás és átalakulás narratíva. Minthogy konfliktusaink békés megoldásához más szemléletre, szemléletváltozásra van szükség, e sorok írója azzal ért egyet, hogy a mediáció céltételezése az emberi kapcsolatok minıségi átalakítása, tehát az átalakulás narratíva a legkomplexebb megközelítési mód, amely magába foglalja a képessé tevı (empowerment) dimenziót, szoros összefüggésben a megbecsülés (recognition) dimenziójával. A fentiekkel összefüggésben elkerülhetetlen, hogy a mediációs technikákat is érintsük, hiszen a technikai elemek jól használhatók minden olyan folyamatban (a bírósági tárgyalások során is), melyben az egyezség, megállapodás létrehozása a cél. E technikák közül az egyik legfontosabb a két fél által megadott keretek (framings) felismerése és egy újrakeretezés, amely által lehetıség nyílik a megállapodásra. A Freddie Strasser-Paul Randolph szerzıpáros 4 szerint a mediációnak két válfaja létezik: a segítı (facilitatív) és kiértékelı (evaluatív). A céltételezés határozza meg, hogy melyik válfajról van szó. Az utóbbi esetet már szők határmezsgye választja el a tanácsadás, döntés, ítélkezés folyamatától. Amennyiben célunk nemcsak egy kompromisszum kötés elérése (békítı, egyeztetı tárgyalások), hanem az emberi kapcsolatok újjászervezése, akkor beszélhetünk mediációs technikáról. A jogi mediációs modell Fı témám, a mediáció szerepérıl az igazságszolgáltatásban szempontjából a jogi mediációs modell bemutatására fókuszálok, melyet Nagy-Britanniában dolgoztak ki. Fontos szerepe van a tárgyalások során a kerek formájú asztalnak, a közvetlen, bizalmas légkörnek, s az alapelvek (pl. titoktartási kötelezettség) tiszteletben tartásának, valamit a mediáció idızítésének a tárgyalási folyamatokban. A jogi mediációs modell alkalmazását természetesen a jogszabályi rendezés, a közvetítıi eljárás törvénybe foglalása követte. A magyar közvetítıi eljárásról szóló törvény rövid áttekintésével ismertetem a közvetítıi mőködéshez kapcsolódó igazgatási 3 Robert A. Baruch Bush-Joseph P. Folger: The Promise of Mediation. Az idézet a tanulmánykötet A mediációs mozgalom: négy eltérı nézet címő tanulmányából való, Ford.:Dr. Albert Fruzsina-Takács Éva- Lovász Gabriella. Magyarországon megjelent a Partners Füzetek 3: Mediációs szöveggyőjteményben, Szemelvények a mediáció irodalmából 20. old. 4 Freddie Strasser-Paul Randolph: Mediáció a konfliktusmegoldás lélektani aspektusai. Nyitott Könyvmőhely Kiadó, Budapest, 2005, 75. old.
9 9 jellegő, és az eljárásra vonatkozó diszpozitív rendelkezéseket. E törvény a mediáció bírósági eljáráson kívüli alkalmazásának szabályait tartalmazza, ez tehát nem elegendı a bírósági eljárásban történı alkalmazáshoz, melyrıl a dolgozatomban külön lesz szó. II. A családi mediáció A családi közvetítıi eljárás specifikumai A mediáció egyik leggyakrabban használt területe a családi mediáció, s ez egyben a szőkebb kutatási területemhez tartozik. A családi mediáció sajátosságai között szerepel, hogy a gyermek érdekét, jólétét messzemenıkig figyelembe kell vennie a két fél közötti közvetítés során, melyre leginkább a szülıi felügyeleti jogok gyakorlása körében kerül sor. Nem elengedhetetlen, de fontos, hogy a családi mediátor speciális szakmai ismeretekkel rendelkezzen a jog, a gyermekvédelem, a pszichológia területén. E körben alkalmazzák a legtöbbször a társmediátori szisztémát. Arról sem szabad megfeledkezni, hogy a mediációt elsıként a családi jogi bírák kezdték alkalmazni a bírósági eljárásban, a nemzetközi joggyakorlatban. A családi mediáció fejlıdése Európában Ezért tartottam fontosnak, hogy a családi mediáció fejlıdését egy nemzetközi összehasonlító elemzés formájában bemutassam. A családi mediáció európai fejlıdésében közös vonás, hogy elsı lépésben elhivatott szakemberek fedezték fel és alkalmazták a viták kezelésére, majd e szakemberek egyesületbe tömörültek, s az informális gyakorlatot követték a nemzeti jogalkotások, melyek a mediációt beemelték a bírósági eljárásba. Rendkívül színes kép tárul elénk azonban a szerint, hogy az egyes országok eltérı kulturális, társadalmi hagyományai, jogrendszereik különbözısége folytán alkalmazzák-e, s ha igen, milyen formában a mediációt a családi viták kezelésénél. Az Egyesült Államok-béli és kanadai minták alapján a gyakorlat elsısorban az angolszász országokban terjedt el, Nagy-Britanniában, majd ezt követıen a kontinens nyugat-európai országaiban. A fenti okokból tehát a precedens jogú igazságszolgáltatási rendszerek voltak fogékonyabbak a módszer alkalmazása iránt, s az ı tapasztalataikat vették át a franciák, svédek, hollandok, spanyolok, olaszok, s késıbb a keletközép-európai országok. A fejlıdés dinamikáját azonban már nem befolyásolta a földrajzi és a politikai determináció. Széles a skála a tekintetben is, hogy egyáltalán, mint módszert,
10 10 technikát ismerik vagy alkalmazzák-e (Luxemburgban egyáltalán nem), vagy csak bizonyos jogterületeken (Észtországban csak a gazdasági jogban), vagy szerves része az igazságszolgáltatásnak, sıt a mediációs eljárás a bíróságok egyik szolgáltatása (Szlovénia). Megoszlik a gyakorlat a tekintetben is, hogy fakultatív vagy kötelezı a mediáció (compulsory mediation), vagy kötelezıen választható (mandatory mediation), illetve teljes önkéntességen (voluntary mediation) nyugszik. Egyes országok a kísérleti programok kipróbálásának szakaszában vannak, másoknál teljesen beillesztették a mediációt a bírósági eljárásba. A nemzeti jogalkotások sajátossága, hogy összemossák-e a békítést és a mediációt, vagy különbséget tesznek a két módszer között. Lisa Parkinson fogalmazott úgy a The future of Family Mediation címő könyvében, 5 hogy alapvetı különbség van a békítés és a mediáció között a családi mediáció gyakorlatában. A mediáció ugyanis kettıs funkciót tölt be a házasságok megmentésében (saving marriages): egyrészt lehetıséget teremt és ösztönzi a kölcsönös megegyezésen alapuló válást, másrészt tanácsadást tud nyújtani az együtt maradás mellett döntı párok részére. A dél-európai országokban az egyház szerepe is meghatározó volt a mediáció fejlıdése szempontjából. Az ortodox egyház maga mediál az egyházi válásoknál (Ciprus), másutt a katolikus egyház a válás intézményét is sokáig tagadta (Olaszország). Az elnevezés sem mindenütt egyforma. Svédországban az együttmőködési beszélgetések (cooperation talks) valójában a mediációt, s a családi tanácsadó (family counselling) a mediátort is jelenthetik. A családi közvetítıi eljárás alkalmazási területei A válási illetve bontóperi mediáció Részletesen szemügyre vettem a családi közvetítıi eljárás alkalmazási területeit: a válási illetve bontóperi mediációt, a gyermekvédelmi közvetítıi eljárást, a kapcsolatügyeleti mediációt. A válási mediáció kapcsán rövid történeti áttekintést nyújtottam a békéltetéssel és egyezségkötéssel kapcsolatos jogszabályok és szokások változásáról. Ahhoz, hogy jogalkalmazóként érzékeljük, mennyire fontos a bíró szerepe is a bontóperi tárgyalások során, egy kicsit mélyebben megvizsgáltam azok sajátos folyamatát: a szakítás lélektanát, a pozicionális alkufolyamatok hátterét. Rávilágítottam, hogy a mediációs technika elemei önmagukban is használhatók a tárgyalások során. A magyar és angol nyelvő szakirodalom 5 Family Mediation in the UK: The Origins, Developments and Future of Family Mediation in the UK by John Westcott, Lisa Parkinson, Gwyn Davis, Stephen Cretney, Elizabeth Walsh, Jordan Publisching Limited, Bristol, 2004
11 11 feldolgozásával igazolni próbáltam, hogy a válási problémák kezelése a kapcsolat kezelése nélkül nem vezethet sikerre. Ezért indokolt a bíró részérıl is, ha a feleket különösen nem elhidegült házastársak esetén- mediációra ösztönzi. Robert de Mayo és Richard. D. Mathis 6 szerint ugyanis a válási mediáció sajátossága az érzelmi összefüggések tisztánlátása és kezelése a központi kérdése az eredmény létrehozásának. A békés válás reménye szertefoszlik, mert a békés tárgyalásnak akadálya a düh, szomorúság, kétségbeesés, tehetetlenség érzése. A kapcsolat felbomlásáért érzett bőntudat, személyes kudarc, boldogtalan jövıkép elsöpörheti a felek józan ítélıképességét. A gyermek sorsa feletti aggodalom kétségbeeséshez, erıs félelmekhez vezethet. Szakmailag az egyetlen helyes választás a megfigyelı-résztvevı pozíció kialakítása, amely viszont a bírósági döntési mechanizmusban nem alkalmazható. Minthogy az értekezés részletesen foglalkozik a bírói feladatokkal a mediáció alkalmazása kapcsán, a mediáció alkalmazásához a bírósági eljárásokban elengedhetetlen tisztában lennünk ezekkel a mechanizmusokkal. A válási illetve bontóperi mediáció nehézségeinek az elemzése kapcsán támpontokat kaphatunk a bíró feladatához, az ügyek mediáció szempontjából történı megvizsgáláshoz, szelektáláshoz. A gyermekvédelmi közvetítıi eljárás Kiemelést érdemel, hogy a mediáció alkalmazása a gyermekvédelem, a gyermek jóléte, érdeke szempontjából is központi kérdése az igazságszolgáltatásnak, így kiemelt témakör a dolgozatban a gyermekvédelmi közvetítıi eljárás és a kapcsolatügyeleti mediáció. Hazánkban külön jogszabály (kormányrendelet) szabályozza a gyermekvédelmi közvetítıi eljárás igazgatási és gyakorlati aspektusait, amely szinte egyedülálló Európában. Ugyancsak egyedülálló gyakorlata alakult ki a kapcsolatügyeleti mediációnak, mellyel szintén nagyon részletesen foglalkoztam. Egyrészt azért, mert nagyon lényegesnek tartom a szervezetet, és annak mőködési mechanizmusát megismerni, hiszen a családi jogi döntések kulcsa a szülı és a gyermek jövıbeni viszonyának a rendezése. Másrészt nem elhanyagolható, hogy az új Polgári Törvénykönyv Családi jogi Könyve tervezetében foglaltak szerint a kapcsolattartási ügyekben a mediáció alkalmazható lesz, amely feltételezi, hogy a bírók megfelelı ismeretekkel rendelkezzenek azokról a szervezetekrıl, melyeket találkozóhelyként kijelölhetnek. 6 Robert A. De Mayo: A válási mediáció gyakorlati és etikai szempontjai, különös tekintettel a mediátor döntését befolyásoló érzelmi tényezıkre, Mediációs szöveggyőjtemény, Szemelvények a mediáció irodalmából, Partners Hungary Alapítvány, 2001, old.
12 12 A kapcsolatügyeleti mediáció A kapcsolatügyeleti mediáció a családi mediációnak annyiban sajátos formája, amennyiben még fokozottabban próbálja érvényre juttatni a gyermek érdekeit, mint az általános családi mediációnál. Ez egy tisztán gyermekvédelmi célú szolgáltatás, tehát célszerő, ha a mediátor is gyermekvédelmi szakember, aki a gyermek érdekeit képviseli. Ennyiben tehát nem semleges és pártatlan. Munkája két fı területe: a megállapodás létrehozása és a szülı-gyermek találkozások kontrollálása. Jellemzıje a társmediációs és sétáló-mediációs (shuttle-mediation) szisztéma alkalmazása, az ellenırzött vagy segített kapcsolattartás megszervezése, önkéntes segítık foglalkoztatása. A jobb megismerés érdekében külön részt szenteltem a kapcsolatügyeleti rendszer kialakulása, fejlıdése és mőködése bemutatásának az egyes európai országokban és hazánkban. Európában általában jellemzı, hogy a találkozási helyek a láthatási jog gyakorlásából eredı problémák megoldására szolgáló semleges terek, míg hazánkban a kapcsolatügyeleti szolgáltatás szükségképpen összefonódik a mediációs szolgáltatással. A szervezeti tömörülés tarka képet mutat Európában. A nagy-britanniai, önkéntesekkel dolgozó, s kizárólag a kapcsolat lebonyolítására szervezıdı Supported Centers -tıl, a találkozások során szakmai felügyeletet is gyakorló munkatársakkal dolgozó Supervised Centers -eken keresztül egészen a németországi részletes tanácsadási és terápiás, a franciaországi pszichoanalitikus és mediációs szolgálatokon át a komplex magyar módszerig: a két módszert ötvözı irányzatig terjed. A határokon átnyúló mediáció A családok internacionalizálódása több évtizedes folyamat. A vegyes házasságokkal azonban együtt jár a vegyes házasságok felbontása is. Értekezésemben önálló részben tekintettem át az uniós jogalkotási folyamatot a státust rendezı Európai Unió Alapszerzıdése 17. szakaszától az Európa Tanács 2003/86/CE Iránymutatás (2003. szeptember 22), a családvédelmi érdekekre tekintettel a családegyesítés, családtagok szabad költözködésének szabályozásán keresztül a Brüsszel I., II., II.a) tanácsi rendeletekig. Ez utóbbiak a különélés, házasság felbontása esetére rendezik a joghatóságra, a határozatok elismerésére, végrehajtására, a szülıi felügyeleti jogok gyakorlására, a nemzeti hatóságok együttmőködésére vonatkozó elıírásokat, melyek a tapasztalható jogbizonytalanságok kiküszöbölését szolgálják. A határokon átnyúló jogvitákban részt vevı bírák, mediátorok arra keresik a választ, hogy milyen szempontokat kell mérlegelni a határokon átnyúló házasságok, válások esetén.
13 13 Hogyan lehet hatékonyabban fellépni a jogellenes gyermekelvitel eszközéhez folyamodó szülıvel szemben a fenti rendeletek és a gyermekek jogellenes Külföldre Vitelének Polgári Jogi Vonatkozásairól szóló Hágai nemzetközi egyezmény (1980. október 25.) rendelkezéseinek helyes értelmezésével? E kérdésfeltevések annál is inkább fontosak, mert tudjuk, hogy közel hétmillió uniós polgár él a hazájához képest másik tagállamban. A konfliktuskezelési gyakorlat egységesítése érdekében az Európai Bizottság 2002-ben megjelentette Zöld Könyv ét, mely összefoglalta a jelen európai helyzetet az alternatív konfliktusmegoldások terén, és elindított egy olyan széleskörő konzultációt a tagállamok és polgárai körében, amellyel a mediációs eljárás bevezetésére bátorította a tagállamokat a bírósági eljárásban. A bizottság 2004 októberében készítette el Iránymutatás-tervezetét (2004/0251pp) a polgári (családjogi) és kereskedelmi ügyekben alkalmazandó mediációs eljárásról, s az Európa Tanács és Parlament elé terjesztette azt. Az Európa Parlament 208/52/ET/EP számon fogadta el az ajánlást, mely rögzítette azokat az alapelveket, melyeknek tiszteletben tartása mellett illeszthetik be a tagállamok a mediációt a hazai jogalkotásba, s ösztönözhetik bíráikat, hatóságaikat annak alkalmazására. A határokon átnyúló jogvitákban alkalmazható mediáció sajátosságait Lisa Parkinson nemzetközi mediátor győjtötte egybe Cross- Border Family Mediation: Opportunities and Difficulties címő írásában. 7 Álláspontja szerint e jogvitákban a mediátornak figyelemmel kell lennie: 1.) a felek eltérı kulturális adottságaira, 2.) ismernie kell a nemzetközi kapcsolattartás diplomáciai formáit, a kétoldalú hatósági együttmőködés lehetıségeit, 3.) a létrejött megállapodás jóváhagyásában együtt kell mőködni a felekkel, 4.) tiszteletben kell tartani a félre vonatkozó törvényi privilégiumokat, melyeket saját, nemzeti jogalkotása alapján élvez, 5.) a határokon átnyúló mediáció preventív funkciót is betölt, amennyiben már a házasságkötés elıtt a párkapcsolatban élı felek között is alkalmazható, 6.) szülıközpontúbb az általános mediációhoz képest, mert a szülıi magatartásokat a kultúra, a közösségi szokások, állami törvények ismeretében értékeli, befolyásolja, 7.) más családtagokat is bevon a mediációs folyamatba, tehát a többpártúság (multi-partial) elve érvényesül, 8.) a gyermeket pedig mindig közvetlenül hallgatja meg. 7 Lisa Parkinson: Cross-Border Family Mediation: Opportunities and Difficulties, Trier, április Kézirat
14 14 A Reunite Child Abduction Service dolgozta ki a határokon átnyúló családi mediáció gyakorlati tudnivalóit. 8 A gyakorlati módszertan arra épül, hogy a hágai nemzetközi egyezmény alapján 6 hét áll a bíróságok, hatóságok rendelkezésére a jogellenes gyermekelvitel tárgyában dönteni. Így a mediáció párhuzamosan a bírósági eljárással, kiegészítı jelleggel folyik. Céljai között nemcsak a megállapodás létrehozása szerepel, hanem az is, hogy a gyermek lehetıleg már ne legyen tovább mozdítható az elvitelt követıen, tehát ne rejthessék el, továbbá a családi erıszakot minden eszközzel megakadályozza. A mediációs eljárás eredményként egy nemzetközi jogszabályoknak megfelelı, nemzetközileg elismert megállapodást kell létrehozni. Nem mellızhetı a szakértelem, a jártasság, a szülıre vonatkozó nemzeti jogszabályok ismerete, mely a külföldi társmediátor bevonásával érhetı el. Végül nem kerülhetı el, hogy a felek megállapodjanak az eljárás nyelvében. III. A közvetítıi eljárás a bírósági eljárás keretében A bírósági mediáció és hagyományos mediáció Dolgozatom második nagy tartalmi egysége a mediációs eljárás bírósági eljárásba való beillesztésének jogszabályi, szervezeti, mőködési feltételeirıl szól. Kutatási és gyakorlati tapasztalataim alapján is arra a következtetésre jutottam, hogy az alternatív konfliktuskezelési technikák elterjedésének egyik legnagyobb akadálya, hogy sok elıítélet övezi a mediáció alkalmazását, mely a bírói, ügyvédi szerep csorbításával van összefüggésben. Továbbá el kell oszlatni azt a tévhitet is, melyet gyakran hallani a bíróktól, ügyvédektıl: amikor egyezségre bírom rá a feleket, tulajdonképpen mediálok. Az elıítéleteknek, tévhiteknek az oka, hogy: 1.) nincs szisztematikus áttekintés, elemzés arról, hogy milyen hasonlóságok és különbözıségek fedezhetık fel a mediációs és a bírósági eljárásban, 2.) nincs elemzés arról, hogy milyen elınyöket és hátrányokat fogalmazhatunk meg a két eljárási mód összevetésénél a nélkül, hogy pálcát törnénk egyik vagy másik módszer felett, 3.) nincs összehasonlítás arról, hogy miben más a bírósági mediáció a hagyományos (bíróságon kívüli) mediációhoz képest, 8 Denise Carter: The Work and Role of Reunite and the Reunite Mediation Service, Trier, április Kézirat
15 15 4.) nem ismerjük a bírósági mediáció alapelveit, mely meghatározza a bíró és a mediátor feladatát a mediációs eljárásban, 5.) nem vettük számba, melyek a mediáció alkalmazásának anyagi, eljárásjogi lehetıségei, technikai, szervezeti, mőködési feltételei. A mediációs és a bírósági eljárás közötti különbség legpregnánsabban az eljárási szabályok, célok és következmények közit eltérésekben mutatkozik meg, de megnyilvánul a felek és a bíró szabadságfokában, a felek megítélésében is. A bírósági mediáció fogalma sok mindent elárul arról, hogy mennyiben speciálisabb a hagyományos mediációhoz képest. Álláspontom szerint a bírósági mediáció alapján a felek a peres eljárás megindításakor, illetve a per folyamán, késıbb a pert követıen, bizonyos esetekben a végrehajtási szakban is igénybe vehetik a közvetítést. Erre mind az anyagi, mind az eljárásjogi jogszabályokban lehetıséget biztosít a jogalkotó. Egy olyan eljárás, melyben a közvetítıi törvényben lefektetett alapelvek tiszteletben tartása mellett egy, a bíró által kijelölt 3. személy, a pártatlan és képesített mediátor, aki döntést nem hozhat, segítséget nyújt a feleknek a konfliktusuk kezelésében. Helyreállítja a párbeszédet, s elısegíti, hogy a felek maguk találják meg a kölcsönösen elfogadott megoldást a maguk számára, bizalmi légkörben folytatott megbeszélések során a bírósági eljárás keretei között, bíróság által megszabott határidıben. A mediációs eljárás és a bírósági eljárás összehasonlítása A fenti definícióból látható, hogy a közvetítıi eljárás alapelvei nem sérülhetnek a bírósági eljárás során, ám a bíró marad az ügy ura annyiban, hogy az eljárás kereteit ı szabja meg a mediátor kijelölésével és határidı tőzésével a mediációs eljárás lefolytatására. A bírósági mediáció eszköz a felek és a bíró kezében, hogy ık maguk találják meg a jogvitájuk legmegfelelıbb megoldását, célja, hogy: - enyhítse a felek konfliktusát, lehetıséget teremtsen arra, hogy megfogalmazzák az érzéseiket, magyarázatot adhassanak magatartásukra, - fokozza a felek felelısségérzetét, - felek érdekeinek megfelelıbb megoldás jöjjön létre, - a megállapodás könnyebben végrehajtható legyen. A fent felvetett kérdések alapján készítettem egy összehasonlító táblázatot, amellyel azt kívánom igazolni, hogy nem a bírósági úttól eltérı, hanem annak keretébe simuló, de gyorsabb, rugalmasabb eljárás alkalmazásáról van szó, amelynek persze megvannak a maga sajátos feltételei, melyek a bírói munka fázisainak, a bírósági szervezet és mőködés
16 16 rendszerének az újragondolását, újraszabályozását teszik szükségessé. Foglalkozom a mediátor, a bíró, az ügyvéd szerepével, mert a jog szereplıinek, legyen az bíró, ügyvéd vagy más közremőködı, akaratával szemben a mediációs eljárás nem tud meghonosodni a bírósági eljárásban. Így tudatos felkészülést, továbbképzést igényel azon külföldi módszerek elsajátítása, melyekkel alkalmazhatóvá válik e technika a hagyományos eljárási keretek között. A mediáció alkalmazásának lehetıségei a bírósági eljárásban A mediáció alkalmazásának anyagi és eljárásjogi, szervezeti és mőködési feltételeivel kapcsolatos kérdésekre a francia polgári törvénykönyv és eljárásjogi kódex rendelkezései, a francia bírósági gyakorlat bemutatásán keresztül próbálok választ adni. Részletesen foglalkozom a mediáció beépítésével az anyagi jogi jogszabályokba, különös tekintettel a családi jogra. Áttekintem, milyen eljárási jogszabályi hátteret kell biztosítani a törvénykönyvekben a mediációs eljárás beillesztéséhez. Részletesen bemutatom, milyen eljárásjogi és technikai eszközök (szóbeli tájékoztatás, kérdıívek) állnak a bíró rendelkezésére, hogy az eljárás bármely szakában szisztematikusan és egyénre szabottan tájékoztathassa az ügyfeleket errıl a lehetıségrıl. A francia joggyakorlat alapján határozatmintákat közlök a bírók munkájának megkönnyítése érdekében. Számba veszem a bíró és a mediátor feladatait a mediációs eljárás egyes szakaszaiban a bírósági eljárás keretén belül. Foglalkozom a mediációs eljárás során létrejött megállapodás jóváhagyásának feltételeivel. Szorosan szőkebb kutatási témámnál maradva, a családi mediáció sajátosságaival is foglalkozom a bírósági eljárásban. A családi mediáció sajátossága, hogy fıként a házasság felbontásával és a szülıi felügyeleti jogokkal kapcsolatosan felmerülı konfliktusokra reagál. Célja, hogy elkerülje a pereskedés okozta hátrányos következményeket, az éles konfliktusokat enyhítse, a szülık felelısségérzetét növelje, s mőködıképes egyezséget hozzon létre. E körben teret szentelek a bírósági békéltetés és a bírósági mediáció elhatárolásának, mert tapasztalataim szerint meglehetısen sok zavart okoz a gyakorlati munka során a két jogintézmény megkülönböztetése. Míg a bírósági békéltetı a jogvita keretében, a békéltetés során hoz létre egyezséget a felek között, a mediátor egy független 3. személy, aki megállapodáshoz segíti a feleket, nem szükségképpen a jogvitára koncentráltan. A békéltetı (aki bíró is lehet) tehát aktív közremőködı, tanácsolhat és kiértékelhet, megoldási javaslatokkal szolgálhat a jogvita lezárására. A mediátor a feleket segíti hozzá a megoldás
17 17 megtalálásához, nem tanácsolhat, megoldást nem adhat, nem dönthet. S a jogvita keretein túl minden felmerülı vitás kérdésben mediálhat, törekedhet a kapcsolat újjászervezésére. A családi mediáció a per bármely szakaszában javasolható a feleknek. A technikai jellegő feladatoknak két nagy csoportja van: a bíróság információ szolgáltatása és a bíró szerepe a felek ösztönzésében a mediáció alkalmazására. Ennek fontosságát kívánom hangsúlyozni azzal, hogy külön részben foglalkozom a bíróság tájékoztatási kötelezettségével. Bár a mediációs eljárás beillesztésére az elsıfokú eljárás keretei között van elsısorban esély, s ott is tudja kifejteni legjobban hatását, nem kizárt a fellebbviteli bíróságokon való alkalmazása sem, melyet szintén francia minták alapján mutatok be. A külföldi tapasztalatok összegzése során megállapítható, hogy a terminológiai tisztázáson túl nagy jelentısége van az egyes részletszabályok kidolgozásának is, mely persze jogalkotási feladat. Így az anyagi- és eljárásjogi szabályok megváltoztatásán túl a költségmentességi- és költségviselési szabályok megváltozásáig, esetlegesen külön bírósági mediációról szóló törvény vagy rendelet megalkotásáig terjednek a lehetıségek. Holland tapasztalatokon nyugszik a bírósági szervezeten belüli munkamegosztási, ügyelosztási rend kialakítása, egy külön csoport létrehozása a feladatok ellátására, a jog egyéb közremőködıivel való kapcsolattartásra. Néhány statisztikai adatot is közzéteszek a mediációval befejezett ügyekrıl, nem utolsó sorban, ösztönzı célzattal. IV. A mediáció alkalmazása a hazai bírósági eljárásokban (A családi mediáció beillesztése a magyarországi bírósági eljárásba) Az európai unióhoz újonnan csatlakozó államok többségében, így hazánkban is a minden jogterületet érintı harmonizációs folyamat része lesz a 2008/52/EP irányelvben foglaltak teljesítése. Ezért külön fejezetben foglalkozom a mediáció alkalmazásával a hazai bírósági eljárásokban és a családi mediáció beillesztésével a magyarországi bírósági eljárásba. Mivel a évi LV. Törvény a közvetítıi eljárásról nem alkalmazható automatikusan és közvetlenül a bírósági eljárásban, így egyrészt áttekintem, hogyan alkalmazható a jelenleg hatályos anyagi- és eljárásjogi szabályok alapján a mediációs eljárás a bírósági eljárás keretében. Ezen belül a családi jogban a házasság felbontása, gyermekelhelyezés, kapcsolattartás, szülıi felügyeleti jog szüneteltetése iránt indított perekben alkalmazhatjuk a kapcsolatügyeleti- és mediációs szolgáltatást. A tágabb értelemben vett családi mediációs eljárásnak részét képezné a párkapcsolati konfliktusok kezelése is, míg a szőkebb értelemben
18 18 vett családi mediáció a kapcsolatügyeleti központ szolgáltatásainak az igénybe vételére korlátozódna. E megkülönböztetésre álláspontom szerint azért van szükség, mert a tágabb értelemben vett mediációs eljárásban a gyermek szerepe úgymond járulékos jellegő, míg a szőkebb értelemben vett eljárásban a gyermek aktív résztvevı, akinek bevonása az eljárásba elengedhetetlen. Házassági bontóperben a felek a három hónapos reflexiós idıszak alatt kezdeményezhetik a mediációs eljárást, s ha a sikeresség érdekében további 1 hónapra van szükség, kérhetik az eljárás szünetelésének a megállapítását. Ha a mediációs eljárás megállapodás megkötésével ér véget, a felek a bírósági eljárás folytatása iránti kérelmükkel egyidejőleg kérhetik a mediációs eljárás alatt született megállapodás bírósági jóváhagyását a végrehajthatóság érdekében. Másrészt részletesen foglalkozom az új Polgári Törvénykönyv tervezetével, különös tekintettel annak harmadik, Családjogi Könyvével. A tervezet jelenlegi szövegébıl 9 megállapítható, hogy kizárólag a szülıi felügyelet gyakorlása címet viselı III. fejezetébe helyezték el a családi ügyekben alkalmazandó közvetítıi eljárás szabályait, a Szakértıi Javaslatban szereplı szöveg változatlanul hagyásával. Maga a Szakértıi Javaslat két újítást tartalmaz: 1.) a gyámhatósági és bírósági szabályokat harmonizálja, 2.) a hivatalbóliság elvét kiterjeszti a közvetítıi eljárásra. A Szakértıi Javaslat szerint a Polgári Perrendtartás különös részi rendelkezései között meg kell jelennie annak, hogy a bíróság a házassági perben tájékoztatja a feleket a közvetítıi eljárás per alatti igénybevételének a lehetıségérıl, s ha a felek ezzel élni kívánnak, lehetıvé kell tenni az eljárás szünetelését (vagy felfüggesztését) a mediációs eljárás befejezéséig vagy meghatározott ideig. A Szakértıi Javaslat szerint családjogi ügyekben speciális közvetítıi eljárásról szóló törvény kidolgozására is szükség lenne, melybe integrálhatók lennének a kapcsolattartásra vonatkozó gyermekvédelmi közvetítıi eljárási szabályok. Harmadrészt bemutatom azt az informális gyakorlatot, mely az 1990-es évek óta létezik Magyarországon a mediáció alkalmazására a családi jogviták kezelésére. 9 http//:
19 19 Konklúzió Dolgozatom zárásaként összegyőjtöm azokat a törekvéseket, melyek a mediációt a bírósági eljárásban már alkalmazó országokban tapasztalhatók, s a mediáció fejlıdését szolgálják. E törekvések ismeretében foglalom össze, milyen jogszabályi változásokra van szükség hazánkban a mediáció bírósági eljárásokban való meghonosítására. Mindjárt érdemes az alapelveknél kezdeni. Ahogyan a Ptk. 7.. (2) bekezdése a peres eljárás helyett jelöli meg a választott bírósági eljárás kikötését, ugyanígy a mediációt nevesíteni kellene a peres eljárás alternatívájaként, amelyet a felek a Pp.-ben és más jogszabályokban meghatározott módon vehetnek igénybe. Az általános felhatalmazás azonnal megteremti a lehetıségét a mediáció nevesítésének az anyagi jogszabályok között, különös tekintettel a Családjogi Könyvre, ahol a gyengébb fél védelme alapelvének érvényesüléshez is különösen indokolt lenne a házassági bontójog és a szülıi felügyelettel kapcsolatos részletszabályok (elhelyezés, kapcsolattartás) körében elhelyezni a mediációt. A Pp.-ben külön fejezetet, részt kell szentelni a mediációnak, Egyezségkötés közvetítıi eljárásban címmel, a Házassági perek fejezetében pedig a családi jogvitákra vonatkozó speciális szabályok elhelyezésére van lehetıség. Az eljárási részletszabályoknál arra kell figyelemmel lenni, hogy a felek beleegyezése nélkül nem indulhat közvetítıi eljárás, illetve az egyezségkötési mechanizmusnak speciális szabályai vannak, vagyis mediátor elıtt kötött egyezség bírói jóváhagyásáról van szó. Itt kell szerepelnie a bírósági mediáció fogalmának, melynek lényeges tartalmi elemeit képezi, hogy a mediáció igénybe vehetı per alatt, s bizonyos esetekben a végrehajtási eljárásban (kapcsolattartás), s hogy a közvetítés a bíró által megszabott határidıben és a bíróság által kijelölt mediátor irányításával történhet. Hatáskörileg a mediációt az elsıfokon eljáró ügyekben tárgyaló egyesbíróhoz érdemes telepíteni, akinek a mediátor kijelölésére is joga van. Indokolt lenne utalni a titoktartási kötelezettség terjedelmére, amelyben a felek diszkrecionális joga legyen eldönteni, hogy a sikertelen (egyezséggel nem záruló) mediáció alatt elhangzott nyilatkozataikat a bíróság a késıbbi bizonyítási eljárás során figyelembe vehesse. Az elévülésre vonatkozó speciális szabályt is érdemes e részben elhelyezni. Az elévülésre azért indokolt kitérni, mert a felek alapvetı joga a bírósági út igénybe vételéhez nem sérülhet az által, hogy közvetítıi eljárást iktatnak be a peres eljárásba. Az elévülésnek tehát attól a naptól kezdve meg kell szakadnia, amikor a jogvitát követıen a felek elhatározzák, hogy igénybe veszik a mediációt, vagy ha errıl nem születik megállapodás, attól a naptól kezdıdıen, amikor az elsı megbeszélés megtörténik, s ezt írásban igazolja a
20 20 mediátor. Ehhez képest el kell dönteni, hogy az elévülés mikor kezdıdik újra. Célszerő, hogy attól a naptól kezdıdıen, amikor a felek egyike, mindkét fél, illetve a mediátor bejelenti, hogy a mediáció befejezıdött, de legkésıbb a mediációs eljárás kezdetétıl számított hat hónap múlva Amennyiben a felek mediációs eljárásban vesznek részt, javaslom, hogy a bírósági eljárás felfüggesztésére kerüljön sor. Amennyiben a jogalkotó a szünetelés jogintézményének alkalmazásával kívánja elkerülni a peres és a mediációs eljárás párhuzamosságát, külön pontban meg kell fogalmazni, hogy az eljárás szünetelésének van helye, ha a mediációs eljárás elkezdıdött. Mindenképpen bírói aktushoz kötném tehát ezt az eljárásjogi lépést, s nem a felek kérelméhez. Minthogy a felek beleegyezése nélkül nem indulhat mediációs eljárás, nagyon fontos, hogy a jogalkotó eljárási garanciákat adjon arra, hogy a bírók a mediáció választásának irányába tereljék a feleket. Az eljárásjogi garanciáknak egyrészt az érdekeltek ösztönzésére, másrészt a szankcionálásra kell irányulniuk. Az ösztönzés egyik legjobb eszköze a megfelelı perelıkészítés lehet. A bíróságnak módjában álljon az idézéshez csatolni a jogvitához igazított írásbeli tájékoztatót a mediációról, s határidıt lehessen adni a feleknek a nyilatkozattételre. A bírónak módjában álljon egy olyan elıkészítı tárgyalásra idézni a feleket, ahol szóban is bátoríthatja a feleket a mediáció igénybe vételére, a felek meghallgatására, az elutasítás indokainak a mérlegelésére. A feleknek pedig lehetıségük legyen a mediátorral való találkozásra is. Megfontolandó a bíróság épületén belül a mediációs ügyelet megszervezése ezen alkalmakra, különösen családjogi ügyekben. Ezt a fázist, álláspontom szerint, nem szabad összemosni az elsı érdemi tárgyalással, mert a peres eljárás kényszere megakadályozhatja a bírót és a feleket is abban, hogy más gondolatmeneten induljanak el a konfliktusmegoldás folyamatában. Említettem dolgozatomban, hogy egyes szerzık szerint a felperesi legitimáció feltételeként szabható a közvetítıi eljárás megkísérlésének igazolása. Ehhez szorosan kapcsolódik a hivatalbóliság kérdése, mely ösztönzı jelleggel, külön kérelem nélkül is a mediációra utalhatná az ügyet, ha csakis a felperes hibájából maradt el az egyeztetés a felek között. Családi jogban nyilvánvalóan az ideiglenes intézkedések meghozatalához kapcsolódik a hivatalbóli intézkedés, amellyel szükséges esetben a bíró elrendelheti az elıkészítı (mediációs tájékoztató) tárgyaláson való részvételét a feleknek. Ezen kívül a kapcsolattartási konfliktusok rendezése indokolná a kapcsolattartási ügyekben a kapcsolatügyeleti mediációs tevékenység speciális szabályainak kidolgozását külön jogszabályban. Az ösztönzés további hatékony eszköze a perköltségviselésre, illetékfizetésre, a jogi segítségnyújtás határainak szélesítésére vonatkozó kedvezmények alkalmazása. Erre vonatkozóan részben már született szabályozás a Pp.-ben /80.. (3). bek./ és az Illetéktörvényben (Itv. 58. ), de ezt indokolt elhelyezni a közvetítıi
MEDIÁCIÓ AZ IGAZSÁGSZOLGÁLTATÁSBAN Családjogi specialitások PhD. értekezés Dr. Gyengéné dr. Nagy Márta Bíró Európai jogi szaktanácsadó Témavezetık: Dr. Szabó Imre habil. PhD. Tanszékvezetı Szegedi Tudományegyetem